U มาแรง Q1/58 พลิกกำไร เผยรายได้ธุรกิจอสังหาฯ หนุน
U มาแรง งบฯ Q1/58 พลิกกำไรกว่า 48.02 ลบ. เผยรายได้ธุรกิจอสังหาฯ เพิ่มขึ้น
13 พ.ค. 2558

บริษัท ยู ซิตี้ จำกัด (มหาชน) หรือ U รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 48.02 ล้านบาท หรือมีกำไรสุทธิ 0.00013 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 63.04 ล้านบาท หรือขาดทุนสุทธิ 0.00035 บาทต่อหุ้น
ทั้งนี้ผลการดำเนินงานดังกล่าวที่พลิกกำไร เนื่องจากการเพิ่มขึ้นของรายได้จากโรงแรมอนันตราเชียงใหม่ รีสอร์ทแอนด์สปา และการรับรู้รายได้จากธุรกิจอสังหาริมทรัพย์จากการขายและโอนกรรมสิทธิ์โครงการ พาร์ค อรัญ บูเลอวาร์ด จำนวน 100.12 ล้านบาท ขณะที่ไตรมาสที่ 1 ปี 57 บริษัทมีเพียงรายได้จากโรงแรมเซ็นทาราแอนด์ คอนเวนชั่นเซนเตอร์ขอนแก่น